open-index/open-wikipedia-markdown huggingface dataset:
Hendrik Stoltz

Ds. Hendrik Jacobus Stoltz (gebore 22 Junie 1965 op Germiston) is sedert 2005 ’n predikant in die Gereformeerde Kerke in Suid-Afrika.

## Kinderjare 
Hendrik Stoltz is aan die Oos-Rand gebore as die vierde kind van wylie Arie en Heybey Stoltz en het grootgeword in die Gereformeerde kerk Primrose en belydenis onder ds. Pieter du Plessis afgelê. Hy het gematrikuleer aan die Hoër Tegniese Skool Jan de Klerk, Primrose, Germiston. Op skool het hy rugby gespeel en was in matriek die kaptein van die eerste rugbyspan. Hy het ook karate tot op derde bruin gordel gedoen. Tydens sy hoërskool jare was hy ’n aktiewe lid van die Jongeliedevereniging en het verskeie Bonds- en Kongreskampe bygewoon. 

## Opleiding 
Nadat hy sy twee jaar diensplig as onder-offisier in die Pantserkorps voltooi het, het hy gekwalifiseer as meulmaker (millwright) by die destydse Suid-Afrikaanse Spoorweë. In 1994 het hy sy Nasionale N-diploma in Meganiese Ingenieurswese voltooi. Op die jeugdige ouderdom van 34 het hy en sy gesin aan die begin van 1999 na Potchefstroom verhuis om voltyds teologie te studeer. 
## Gesinslewe 
Hy en Mockie (née De Beer) het mekaar ná sy diensplig ontmoet toe hulle saam by D’Kar-hulpprojekte in Botswana betrokke geraak het. Op 18 Junie 1988 is hulle in die Gereformeerde kerk Germiston deur ds. Frik van Deventer in die huwelik bevestig. Hulle het twee kinders, Henk en Eunice, en ’n skoondogter, Jo-Nica. 

## Roeping 
Die grootste uitdaging in sy bediening is om te midde van soveel vals predikers die suiwer evangelie aan jong mense te bedien. In ’n samelewing wat al hoe meer wegstap van die Bybel af, wil hy dat oud en jonk ’n liefde en waardering vir die Bybel en ons Belydenisskrifte moet hê. As hy net ’n instrument kan wees in mense se lewe sodat hulle Christus meer en meer kan liefhê en hulle meer en meer kan groei in hulle gehoorsame navolging van Hom, sal hy uiters dankbaar en geseënd wees.

## Stokperdjies 
Ds. Hendrik se groot liefde as hy nie preek maak nie, is om te kook. Van lekker geregte tot koeke, terte, blatjang of souse. Braai is vir hom soos terapie en niemand mag inmeng as hy eers begin vuur maak nie.  

## Bron 
* E-posonderhoud gevoer op 18 Junie 2020.
Kapichira-waterval

duimnael|Die Kapichira-waterval met die Kapichira-hidroelektriese kragstasie

Die **Kapichira-waterval** is in die Shirerivier in Malawi.

## Ligging 
Hierdie waterval in die Majete-wildernisgebied is 19&nbsp;km noord van Chikwawa en suidwes van Blantyre. Dit lê 200&nbsp;m bo seespieël en by die koördinate 15°  54′  2.1″  suid en 34°  45′  3.12″  oos.

## Waterval 
Die Kapichira-val is stroomaf die laaste groot waterval in die Shiré-rivier.  'n Twee honderd meter oos van die waterval is 'n reuse-hidroëlektrisiteitssentrale. David Livingstone en sy geselskap het in 1859 tot hier gevorder. Hul medereisiger Richard Thornton se graf is nog by Maganga te sien. Toeriste besoek die omgewing vir die besondere natuurskoon.

## Verwarring 
In die 80&nbsp;km tussen Matope en Chikwawa verloor die Shiré-rivier 384&nbsp;m aan hoogte. In die deel gaan dit oor verskeie katarakte en watervalle en deur verskeie klowe. In publikasies heers daar aansienlike verwarring oor watter naam by watter waterval hoort. Stroomaf is die bekendstes die Kholombidzo-waterval, Nkula-waterval (15°  31′  20.78″  suid, 34°  48′  59″  oos), Tedzani-waterval (15°  33′  27.14″  suid, 34°  47′  14.64″  oos), Mpatamanga-kloof, Hamilton-waterval (15°  51′  0.86″  suid, 34°  43′  25.79″  oos) en dan die Kapichira-waterval. Die Kholombidzo-waterval word ook soms die Murchison-waterval genoem. Dit skep verwarring met die gelyknamige waterval in die Nyl. So ook staan die Kapichira-waterval ook as die Murchison-katarak en as die Livingstone-waterval bekend. Daar is ook 'n Livingstone-waterval in die Kongorivier.  Boonop word die Kholombidzo- en die Kapichira-watervalle soms met mekaar verwar. In die Engelstalige Wikipedia word die naam van die laasgenoemde waterval verkeerdelik as Kapachira Falls geskryf.

## Bibliografie 
* britannica.com
* mapcarta.com
* mindat.org
* mw.geoview.info
Rederijker

[duimnael|Die rederijkers, omstreeks 1655, deur [Jan Steen. Die skildery beeld 'n rederijker uit wat sy gedig (*blason*) voorlees, terwyl die balkon oorhang is met die *blazon* van sy rederijkerkamer. In hierdie geval is dit die Amsterdamse rederijkerkamer genaamd *"Egelantier"*, waarvan die simbool 'n wilde roos (*egelantier*) was, en die leuse "In Liefde Bloeiend".]]
duimnael|Gedrukte uitnodiging na ander rederijkerkamers deur Antwerpen se rederijkerkamer  *"Violieren"* vir 'n *landjuweel* toernooi van 19 dae lank, in 1561
**Rederijkerkamers**, of in Afrikaans, *Kamers van Retoriek*, was dramagenootskappe wat aktief was in die Lae Lande. Hul lede is *Rederijkers* (enkelvoud *Rederijker*) genoem, uit die Franse woord "rhétoricien", en was tydens die 15de- en 16de eeu veral geïnteresseerd in dramas en lirieke. Hierdie genootskappe het was ten nouste verbind met plaaslike burgerlike leiers, en die toneelstukke wat in die openbaar uitgevoer was het 'n vorm van openbare betrekkinge vir die betrokke stad uitgemaak.

## Geskiedenis 
Die eerste rederijkerkamers is rondom die 15de eeu in Vlaandere gestig; hulle het later in Holland gevestig geraak en gefloreer, waar hulle 'n belangrike deel van die literêre toneel in die Nederlandse Goue Eeu was, en geëksperimenteer het met poëtiese vorm en struktuur. Die meeste Nederlandse stede het 'n rederijkerkamer geborg. Baie stede het tewens meer as een gehad wat tydens wedstryde of toernooie met mekaar meegeding het om pryse. Die gebou wat tans die *Frans Hals Museum* huisves is gebou met die opbrengste van 'n toernooi waarin rederijkerkamers van oor die hele land deelgeneem het. Die Haarlemse genootskap *Trou moet Blycken* beskik nog oor verskeie van die *blazoens* wat dit gehou het as gasheer van die toernooi. Aan die begin van die 16de eeu het Antwerpen drie rederijker-genootskappe gehad, die "Violieren", die "De Olijftak", en die "Goudbloem", terwyl Brussel en Gent elk oor vier rederijker-genootskappe beskik het.

## Maatskaplike funksies
Afgesien van die aanbied van vermaak (voordragte, toneelstukke en opvoerings) tydens openbare feeste en die behoud en uitbou van letterkundige kontak tussen stede, het die rederijkerkamers baie van die tipiese maatskaplike funksies gehad van 'n gilde, soos die bywoning van lede se begrafnisse, die hou van insamelings vir siek of verarmde lede en die gee van trougeskenke vir lede wat op trou staan.

## Sien ook 
* Matthijs de Castelein
* Cornelis Everaert
* Vlaamse letterkunde
* Mariken van Nieumeghen
* Rederykerskamer Aurora

## Bronne 
* Conformisten en rebellen: Rederijkerscultuur in de Nederlanden (1400-1650), 2003 (in Nederlands)
* Meijer, Reinder. *Literature of the Low Countries: A Short History of Dutch Literature in the Netherlands and Belgium.* New York: Twayne Publishers, Inc., 1971, bl.&nbsp;55–57, 62.
* Van Bruaene, A.L., Repertorium van de Rederijkerskamers in de Zuidelijke Nederlanden (in Nederlands) Oorsig van die rederijkerkamers in Suid-Nederland

## Verwysings 
## Eksterne skakels
Soechoi Su-57

Die **Soechoi Su-57** (Russies: Сухой Су-57; onbevestigde NAVO verslagdoening naam: **Felon**) is 'n verskuilbare, enkelsitplek, tweelingenjin multirol vyfde-generasie gevegvliegtuig wat sedert 2002 ontwikkel word vir Russiese lugsuperioriteit en aanvalsoperasies. Die vliegtuig is die produk van die **PAK FA**, 'n vyfde generasie vegvliegtuigprogram van die Russiese Lugmag. Soechoi se interne naam vir die vliegtuig is **T-50**. Die Su-57 is beplan om die eerste vliegtuig in Russiese militêre diens te wees wat sluiptegnologie gebruik. Sy nooiensvlug is op 29 Januarie 2010 onderneem en die eerste produksievliegtuie is in 2020 afgelewer. 

Die vegter is ontwerp om superkruisspoed, supermanuvreurbaarheid, verskuiling en gevorderde avionika te hê om die vorige generasie vegvliegtuie, sowel as grond- en seeverdediging te oorkom. Die Su-57 is bestem om die MiG-29 en Su-27 in die Russiese Lugmag te vervang.

## Toekomstige operateurs 
* Russiese Lugmag – 78 vliegtuie op bestelling. 

## Ongelukke 
Op 10 Junie 2014 is die vyfde vlieënde prototipe, vliegtuig T-50-5, erg beskadig deur 'n enjinbrand ná die landing. Die vlieënier het daarin geslaag om ongedeerd te ontsnap. Soechoi het gesê dat die vliegtuig herstel sal word, en dat die brand "nie die tydsberekening van die T-50-toetsprogram sal beïnvloed nie".

Op 24 Desember 2019 het die eerste reeks Su-57 120 km van die Dzyomgi-lughawe, Chabarofsk-krai, neergestort tydens die laaste fase van sy fabrieksproewe weens die wanfunksionering van die beheerstelsel. Die vlieënier het uitgeskiet en is met 'n helikopter opgepik. Volgens TASS is die toetsvlug op 'n hoogte van 8000 meter uitgevoer toe die wanfunksionering plaasgevind het, wat veroorsaak het dat die vliegtuig in 'n vinnige spiraal neergedaal het. Toe al die pogings om die vliegtuig in 'n horisontale vlug te stabiliseer met behulp van die handmatige vlugbeheerstelsel misluk het, het die vlieënier op 'n hoogte van 2000 meter uitgeskiet.  

## Verwysings
Wet op Hoër Howe, 2013

Die **Wet op Hoër Howe, 2013** (Wet No. 10 van 2013), is 'n wet van die Parlement van Suid-Afrika wat die hofstelsel herstruktureer het. Dit het die verskillende hooggeregshowe in 'n enkele Hoë Hof van Suid-Afrika georganiseer, met 'n afdeling in elke provinsie, en met twee nuwe afdelings om Limpopo en Mpumalanga te bedien. Dit het die wette gerasionaliseer en gekonsolideer wat die hoër howe (die konstitusionele hof, die Hoogste Hof van Appèl en die Hoë Hof) se funksionering reël, en die administrasie en finansiële bestuur van die howe gewysig. Die wet is op 12 Augustus 2013 geteken  en het op 23 Augustus 2013 in werking getree. Dit word geassosieer met die Sewentiende Wysigingswet op die Grondwet van 2012, wat ooreenstemmende wysigings aan die Grondwet aangebring het. 

Die wet se langtitel lees soos volg: "Ten einde die wette betreffende die Konstitusionele Hof, die Hoogste Hof van Appèl en die Hooggeregshof van Suid-Afrika te rasionaliseer, te konsolideer en te wysig; voorsiening te maak vir die administrasie van die regterlike werksaamhede van alle howe; voorsiening te maak vir administratiewe en begrotingsaangeleenthede betreffende die Hoër Howe; en om vir aangeleenthede wat daarmee in verband staan voorsiening te maak." 

## Geskiedenis 
Die oorgangsbepalings in die Grondwet van 1996 vereis dat die hofstelsel gewysig moet word "sodra dit prakties is". Die Wetsontwerp op Hoër Howe is in 2003 vir die eerste keer bekendgestel,  maar teengestaan deur lede van die regbank en die regsberoep, sowel as deur opposisiepolitici. Hulle het beweer dat dit die onafhanklikheid van die regbank verswak deur die administrasie van die howe onder beheer van die Minister van Justisie te plaas. Die wetsontwerp het uiteindelik in 2009 verval.  Die nuwe weergawe van die wetsontwerp is ondersteun deur die amptelike opposisie, die Demokratiese Alliansie.  Die wetsontwerp is op 22 November 2012 deur die Nasionale Vergadering, Dit is op 12 Augustus 2013 deur Pres. Jacob Zuma onderteken  en het op 23 Augustus by wyse van presidensiële proklamasie in werking getree.

## Bepalings 
Die wet het die hooggeregshof herstruktureer in 'n enkele Hoë Hof wat verdeel word in verskillende afdelings, soos aangetoon word in die onderstaande tabel. Indien daar meer as een bestaande hof in 'n afdeling was, het een hof die hoofsetel geword- met jurisdiksie oor die hele provinsie- met die ander plaaslike setels wat jurisdiksie oor 'n beperkte gebied uitoefen. 

Die Gautengse afdeling in Pretoria sou in die interim dien as die afdeling vir Limpopo en Mpumalanga totdat die nuwe howe by Polokwane en Nelspruit geopen word. Die Limpopo-afdeling te Polokwane is op 25 Januarie 2016 geopen, en die Mpumalanga-afdeling te Nelspruit is op 13 Mei 2019 gevestig. 

## Verwysings 
## Eksterne skakels 
* Amptelike teks van die wet in Afrikaans en Engels
Mnyamenirivier (lat -32,67, long 27,15)

:*Vir ander riviere in die Oos-Kaap met dieselfde naam, sien Mnyameni (dubbelsinnig)*

Die ** Mnyamenirivier ** is 'n stroom wat by Keiskammahoek in die Oos-Kaap, Suid-Afrika vloei.

Dit is 'n sytak van die Keiskammarivier.

## Eksterne skakel 
* Google-kaart van die Mnyamenirivier se monding by Geonames.org (cc-by)
Mnyamenirivier (lat -31,15, long 30,13)

:*Vir ander riviere met dieselfde naam, sien Mnyameni (dubbelsinnig)*

Die ** Mnyamenirivier ** is 'n rivier wat in die Oos-Kaap, Suid-Afrika vloei. Die Mnyameni-waterval is in die rivier wat uitmond in die Indiese Oseaan by 

## Sytak 
* Bazanerivier (Oos-Kaap)

## Eksterne skakel 
* Google-kaart van die Mnyamenirivier se monding by Geonames.org (cc-by)
Cornelis Everaert

**Cornelis Everaert** (Brugge, omstreeks 1480 – 14 November 1556) was 'n Suid-Nederlandse *rederijker*.

## Lewe 
Cornelis Everaert was 'n skrywer van toneelstukke wat in die 16de eeu werksaam was en aan die *handboogschuttersgilde* van Sint Sebastiaan behoort het. Hy was ook lid van die Brugse rederijkerskamers *De Heleghe Geest* en *De Drie Santinnen*.  As kenspreuk gebruik hy *So reine verclaert* en *Ic come om leeren*.

## Werke 
Tussen 1509 en 1538 skryf hy vyf-en-dertig toneelstukke, insluitend:
* 10 geestelike stukke
* 10 stukke oor moraliteit en oor maatskaplike toestande
* 7 *esbattementen*. 

Everaert het geskryf oor eietydse religieuse, politieke en maatskaplike kwessies; daarby word onderwerpe ingereken soos hebsug, en kettery. Hy behandel egter ook belangrike gebeurtenisse soos die *Slag by Pavia* (1525) en die *Vrede van Madrid* (1526). Die werke is nog sterk middeleeus van aard.

Enkele van Everaert se mees bekende stukke is:
* '*t Spel van Maria Hoedeken* (sy eerste)
* *Spel van den Zoeten Reyn*, 1525
* '*t Spel van Ghewilligh Labeur ende Volc van Neeringhe*, 1526
* *Spel van den Wynghaer*, 1526
* *Spel van den Crych*
* ''Spel van d'Ongelycke Munte*, 
* *Stout ende Onbescaemt*
**Esbatement van Scamel Gemeente ende Tribulasie*
**Esbatement van den Visscher*

Die werke van Everaert word in handskrifvorm bewaar in die *Koninklijke Bibliotheek van België* (*Koninklijke Bibliotheek Brussel*). Sy werke is in sy eie tyd opgevoer, soos byvoorbeeld die toneelstuk *De Drie Santinnen*, maar nie uitgegee nie. Sy werke is eers omstreeks 1900 uitgegee.

## Bronne 
* Publikasies 
** J. W. MÜLLER & Louis SCHARPÉ, (reds.), *Spelen van Cornelis Everaert*, 3 dln., Brill (Leiden), 1898-1900.
** W. N. M. HÜSKEN, (ed.), *De spelen van Cornelis Everaert. Opnieuw uitgegeven, van inleiding, annotaties en woordverklaringen voorzien*, 2 dln., Verloren (Hilversum), 2005

* Literatuur 
** ,*Nederlandse letterkunde voor dummies'', Pearson Education, 2006, 
** J. W. MÜLLER, 'Cornelis Everaerts spelen als spiegel van de maatschappelijke toestanden zijns tijds', in: *Verslagen en mededelingen der Koninklijke Vlaamsche Academie voor taal- en letterkunde* jrg. 1907, pp. 433ff.
** Henri GODAR, *Histoire de la Gilde des archers de Saint Sébastien de la Ville de Bruges, Brugge, 1947.
** J. J. MAK (red.), *Vier excellente cluchten (Klassieke galerij 46)*, Wereldbibliotheek (Amsterdam), 1950
** Jan SCHEPENS, *Cornelis Everaert'', in: Lexicon van Westvlaamse schrijvers, Deel 2, Torhout, 1985.

## Verwysings
Manzanarivier (Oos-Kaap)

*Hierdie artikel handel oor die rivier in Oos-Kaap. Vir ander riviere met dieselfde naam, sien Manzana (dubbelsinnig)*

Die **Manzanarivier** is 'n rivier wat in die Transkeistreek van die Oos-Kaap, Suid-Afrika vloei. Dit is 'n sytak van die Tinarivier naby Qumbu.

## Eksterne skakel 
* Google-kaart van die Manzanarivier se monding by Geonames.org (cc-by)
Tinarivier

Die **Tinarivier** is 'n rivier wat naby Qumbu in die Transkeistreek van die Oos-Kaap, Suid-Afrika vloei. 

## Sytakke 
Die volgende riviere mond uit in die Tinarivier:

*Brorwenirivier
*Koenarivier
*Manzanarivier
*Nxotshanarivier
*Tolenirivier

## Eksterne skakel 
* Google-kaart van die Tinarivier se monding by Geonames.org (cc-by)
The Walt Disney Company

raamloos|regs
duimnael|Ingang na die Walt Disney Studios.
**The Walt Disney Company**, algemeen bekend as **Disney**, (), is 'n Amerikaanse gediversifiseerde multinasionale massamedia- en vermaaklikheidskonglomeraat met sy hoofkwartier in die Walt Disney Studios-kompleks in Burbank, Kalifornië. 

## Geskiedenis 
Disney is oorspronklik op 16 Oktober 1923 gestig deur Walt Disney en sy broer Roy O. Disney as die **Disney Brothers Cartoon Studio**. Dit het ook onder die name gefunksioneer, **The Walt Disney Studio** en **Walt Disney Productions** voordat hy sy naam amptelik verander het na The Walt Disney Company in 1986. Die maatskappy het hom gevestig as 'n leier in die Amerikaanse animasiebedryf voordat hy gediversifiseer het in lewendige filmproduksie, televisie en temaparke.

## Unieke animasiekarakters 
Van Disney se bekendste karakters sluit in: Mickey Mouse, Donald Duck, Winnie-die-Pooh, Snow White (1937), Bambi (1942), Cinderella, The Little Mermaid (1989), The Lion King (1994), Toy Story (1995), Cars (2006), en ander Disney en Pixar karakters. *Mickey Mouse* is die amptelike gelukbringer van Disney sedert 1928.

Walt Disney, Ub Iwerks en A. A. Milne het Disney se talle karakters geskep, insluitend *Mickey Mouse* en *Winnie the Pooh* in hul debuutverskynings in 1928 en 1966. Charles Perrault en die Broers Grimm skep die twee gewildste vroulike karakters *Cinderella* en *Snow White* in hul die debuutverskynings in 1937. Disney het vele "prinsesse" geskep met hul karakters soos Aurora, Ariel, Belle, Jasmine, Pocahontas, Mulan, Tiana, Rapunzel en Merida.

## Verdere uitbreidings 
Sedert die tagtigerjare het Disney korporatiewe afdelings geskep en verkry om meer volwasse inhoud te bemark as wat tipies geassosieer word met sy vlagskip-familiegerigte handelsmerke. Die maatskappy is bekend vir sy filmateljeeafdeling, The Walt Disney Studios, wat Walt Disney Pictures, Walt Disney Animation Studios, Pixar, Marvel Studios, Lucasfilm, 20th Century Studios, Searchlight Pictures en Blue Sky Studios insluit. Disney verkry Pixar (vir $ 7,4 miljard) in 2006, Marvel (vir $ 4 miljard) in 2009 en Lucasfilm (vir $ 4,06 mijard).

Disney se ander hoofeenhede en verslagdoeningsegmente is Disney Media Networks, Disney Parks, Experiences and Products, en Walt Disney Direct-to-Consumer & International. Deur hierdie segmente besit en bedryf Disney die ABC-uitsaaienetwerk; kabeltelevisienetwerke soos Disney Channel, ESPN, Freeform, FX, en National Geographic; 'n publiseerafdeling, handelsware, musiek en teater; en Disney Parks, Experiences and Products, 'n groep van 14 temaparke regoor die wêreld.

## Verwysings 
## Eksterne skakels
Fantine Thó

**Fantine Rodrigues Thó** is 'n sanger, liedjieskrywer, danser en joga-instrukteur in Brasilië. Sy is op 15 Desember 1979 in Barra do Garças, Mato Grosso in Brasilië gebore.

In 2002 wen sy die talentvertoning Popstars en sluit by die Brasiliaanse meisiesgroep Rouge aan tot 2006, waar sy vier ateljeealbums vrygestel het, Rouge (2002), C'est La Vie (2003), Blá Blá Blá (2004) en Mil en Uma Noites (2005), wat 'n totaal van 6 miljoen eksemplare verkoop en die suksesvolste vroulike groep in Brasilië geword het en een van die twintig wat die meeste in die wêreld verkoop het. In 2006 stig sy die progressiewe rockgroep Banda Thó saam met haar broer Jonathan en 'n paar vriende. Aan die einde van 2007, toe sy met Nick Van Balen getroud is, het sy nie saam met hom na Nederland verhuis nie.

Op 25 November 2009 stel sy haar eerste EP, Rise, direk op die streaming platform van SoundCloud vry. Op 20 Februarie 2015 stel sy haar eerste album onafhanklik vry, Dusty But New, en bring nege liedjies saam wat deur haar gekomponeer is, hoewel nie een amptelik as 'n enkelsnit vrygestel is nie. Dieselfde jaar word sy 'n verslaggewer vir die portaal Do Brasil, wat videoverslae lewer vir Brasiliane wat in Europa woon. In 2016 stig sy haar eie joga-sentrum, Atma Mutriba, waar sy ook as 'n instrukteur werk.

In 2017 keer hy saam met die groep Rouge terug na aanvanklik vier vertonings as deel van die projek Chá da Alice, en kort daarna in 2018 begin sy toer met die groep, asook die vrystelling van 'n nuwe enkelsnit.
Rouge

**Rouge** was 'n Brasiliaanse meisiegroep vir popmusiek met vyf lede: Aline Wirley, Fantine Thó, Karin Hils, Li Martins en Lu Andrade. Gestig in 2002 vir my met 'n talentprogram Popstars, TV-kanaal wat op TV SBT en Disney Channel uitgesaai is, vervaardig deur die maatskappy Argentinië RGB Entertainment. As 'n integrator bied die keuse 'n toepassing en 'n waarborg van 30 kilometer om met Sony Music te bind.

Die eerste fase van Rouge se werk het in Junie 2006 geëindig, met die groep wat opgebreek het en die Sony Music-kontrak verstryk het en nie hernu is nie. Oor vier jaar het Rouge ongeveer 6 miljoen plate verkoop, wat die suksesvolste vroulike groep in Brasilië en Latyns-Amerika geword het en in totaal drie goue rekords, drie platinum, een dubbel platinum ontvang het. deur ABPD. Onder leiding van hul mentor en entrepreneur, musiekprodusent Rick Bonadio, het hulle begin met toere wat deur Brasilië en verskeie lande in Latyns-Amerika, Europa en Afrika uitverkoop is. Hulle was ook sterre in advertensies en televisiereekse, sowel as die gesigte van verskeie gelisensieerde produkte soos plakker-albums, sandale en poppe.

Dit was op 12 September 2017 dat die groep hul terugkeer na die verhoog aangekondig het, met die vyf lede,  om hul vyftiende verjaardag tydens die Chá da Alice-fees te vier. Aan die begin sou daar slegs twee vertonings wees, maar aangesien kaartjies vir die eerste vertonings binne enkele minute uitverkoop is, is nuwe datums beplan. In 2018 het hulle 'n uitverkoopte toer deur Brasilië, die Rouge 15 Years, onderneem.  Daarna het hulle hul eerste nuwe liedjie sedert 2005, Bailando, vrygestel. Deur hul nuwe werk voort te sit, stel hulle die bekroonde liedjie Dona da Minha Vida vry, en in 2019 die liedjie Solo Tu, begelei deur die groep se vyfde studio-album, Les 5inq. Op 24 Januarie 2019 is 'n nuwe hiatus onbepaald aangekondig.

## Diskografie 
* *Rouge* (2002)
* ''C'est La Vie* (2003)
* *Blá Blá Blá* (2004)
* *Mil e Uma Noites* (2015)
* *Les 5inq'' (2019)
Inga-waterval

duimnael|Die Inga-waterval

Die **Inga-waterval** (Rapides d’Inga) in die Kongorivier is die grootste waterval in die wêreld en het boonop die grootste potensiaal vir die opwekking van hidroëlektrisiteit in die wêreld.

## Ligging 
Die Inga-waterval in die DRK maak die laaste deel van die Livingstone-waterval uit. Dit is geleë 140&nbsp;km suidwes van Kinshasa, Brazzaville en die Malebo-poel, 50&nbsp;km van die mond van die Kongorivier en 40&nbsp;km noordoos van die rivierhawe Matadi en by 5° 26′ 55.81″ suid en 13° 35′ 18.1″ oos. In die omgewing van die dorpie Inga en tussen die waterval en die Rapides de Kanza maak die rivier 'n skerp draai en verdeel in honderde kleiner strome en tientalle eilande.

## Waterval 
Die waterval bestaan uit 'n groot reeks enorme stroomversnellings waartydens die rivier 96&nbsp;m val oor 'n afstand van 15&nbsp;km. Gewoonlik spoel 40 000&nbsp;m³ water per sekonde hier verby, maar 'n maksimum van net oor die 70 000&nbsp;m³/s is al gemeet. Hier is twee groot opgaardamme met hul kragstasies om hidroëlektrisiteit op te wek. Teoreties kan hier so baie elektrisiteit opgewek word om aan die grootste deel van Afrika se behoeftes te voorsien. Uitbreiding aan die waterkragsentrales is aan die gang. Die Suid-Afrikaanse regering het ook belangstelling getoon om van hierdie elektrisiteit te koop.

## Bibliografie 
* britannica.com
* internationalrivers.org
* media.africaportal.org
* wondermondo.com
* worldwaterfalldatabase.com
Livingstone-waterval

duimnael
Die **Livingstone-waterval** (Chutes de Livingstone) is ‘n opeenvolgende reeks van geweldige groot stroomversnellings in die benedeloop van die Kongorivier.

Hierdie reeks van 32 katarakte lê in die 354km tussen Kinshasa en Brazzaville aan die Malebo-poel en  die rivierhawe Matadi by 5°  49′  03″  suid en  13°  28′  51″  oos.

Op hierdie trajek verloor die rivier 274m aan hoogte bo seespieël. Normaalweg vloei hier in die rivier minstens ‘n 40 000m³ water per sekonde. In die reënseisoen kan dit styg tot 56 000m³ per sekonde. Gemeet aan die volume water is dit die grootse waterval in die wêreld. Die loop van die rivier is hier tot ‘n 5km wyd en soms tot ‘n 200m diep. By die  Inga-waterval  en die Rapides de Kanza is die stroomsterkte besonder hoog, want die val is daar ‘n 40m oor ‘n afstand van slegs 10km.  Al die katarakte en veral die Inga-  en die Yellala-waterval en die Zongo-waterval (Chutes de Zongo)  maak skeepvaart tussen die hawestad Matadi en die hoofstede onmoontlik. Maar die katarakte bied ‘n groot potensiaal vir die opwekking van hidroëlektrisiteit.

Die waterval is vernoem na die Skotse sendeling en ontdekker David Livingstone (1813-1873).

## Let wel
Die Kapichira-waterval staan  soms  ook as die Livingstone-waterval bekend. Ook in Kanada is daar ‘n Livingstone Falls.

## Bibliografie
* britannica.com
* https://www.worldwaterfalldatabase.com/waterfall/Livingstone-Chutes-de-104

## Eksterne skakels
Fincha Fwafwate-waterval

Die **Fincha Fwafwate-waterval** in Ethiopië is 155 m hoog.

Hierdie waterval is in die Fincharivier in die staat Oromia, noordwes van Addis Abeba by die dorp Fincha. Dit lê 2210 m bo seespieël en by die koördinate .

‘n Hidroëlektriese kragsentrale by die val wek 100 megawatt elektrisiteit op.

## Bibliografie
*getamap.net
*mapcarta.com
*worldwaterfalldatabase.com
Matabeleland

**Matabeleland** is 'n streek in die suide van Zimbabwe. Die gebied is verdeel in die Zimbabwiese administratiewe streke Matabeleland-Noord en Matabeleland-Suid. Die belangrikste stad is Bulawayo. Benewens die verbouing van graan, suiker en katoen, word goud ook gemyn. 

Matabeleland word sedert die 1830's deur die Matabele bewoon. Hulle is afstammelinge van die Zoeloes wat in die ooste woon. Van 1837 tot 1893 was Matabeleland die kerngebied van die soewereine koninkryk Mthwakazi, wat na 1860 ook die gebiede van die huidige Zimbabwe insluit wat nog grotendeels deur Shona bewoon word. Die land is met die vorige eeuwending (1900's) deur die koloniale troepe van die Britte verower (Tweede Matabele-oorlog). 

Voor die Matabele-immigrasie was daar twee opvolgerstate van die (eerste) Munhumutapa-ryk, waarvan die sentrums nou historiese terreine is: Khami was die middelpunt van die staat Torwa en Dhlo-Dhlo (*Danamombe*) was die middelpunt van die staat Changamire. 
links|duimnael|240x240px| Ligging van Matabeleland
Karoo-aalwyn

Die **Karoo-aalwyn** (*Aloe microstigma*) is 'n boom wat tot die aalwynfamilie *Asphodelaceae* hoort en vanaf Mei tot Julie blom. In Engels staan die boom bekend as die *Cape speckled aloe*.

## Verspreiding 
Die boom is inheems aan die Wes-, Oos- en Noord-Kaap en ook suidelike Namibië, en sy bewaringstatus word as nie-bedreig aangegee. 

Die blomme is rooi in die knopstadium en geel in blom. Die boom word tot 50&nbsp;cm hoog.

## Galery 

1 Aloe microstigma - Robertson Karoo in Karoo Desert NBG.jpg|By Robertson in die Karoo Woestyn Nasionale Botaniese Tuin
Aloe microstigma (Asphodelaceae Xanthorrhoeaceae) (40500974602).jpg|Swartberg, Calitzdorp area naby Rooiberg-natuurreservaat
Aloemicrostigma.jpg|In die Huntington Biblioteek en Botaniese Tuin in San Marino, Kalifornië, VSA

## Sien ook 
* Lys van aalwynspesies

## Bronnelys 
* Sanbi se rooilys
* *Aloe microstigma* op PlantZAfrica.com
* Plants of the World Online
* John Charles Manning: *Fotogids tot die Veldblomme van Suid-Afrika*. Briza Publikasies. 

## Eksterne skakels
Swartkoppersie

[duimnael|250px|Swartkoppersie in [Pretoria, Suid-Afrika.]]
Die **swartkoppersie** is 'n vetstertras skaap uit Afrika. Die skape kom oorspronklik uit Somalië (die Somaliese bewoonde gebiede van die Horing van Afrika) en is 'n direkte afstammeling van die Somaliese skape. Die ras word nie vir hule wol aangehou nie en kan hitte beter verdra as wolrasse en word hoofsaaklik geboer vir hul vleis. Die swartkoppersie het 'n wit lyf en, soos hul naam sou aandui, 'n geheel swart kop.

## Eienskappe 
Die swartkoppersie is 'n poenskop (sonder horings). Dit het 'n swart kop, met lang hangende ore, en 'n swart nek en 'n wit lyf, met 'n duidelike streep wat die twee kleure afbaken. Die kruis en die basis van die stert het 'n ophoping van vet. Die ras word spesifiek geteel vir die groot hoeveelheid vet wat in die stertstreek gestoor is, wat weerstand bied in droë toestande en veral gebruik word in wors en droewors. 

Volwasse ramme weeg gemiddeld 68 kilogram en ooie 52 kilogram. By geboorte weeg ramme en ooie ongeveer 2,6 kilogram. Ooie laktaat vir ongeveer 84 dae, produseer 50 kilogram melk met 5,9% vet.

## Geskiedenis 
Ondanks sy naam het die swartkoppersies sy oorsprong in Somalië en is in ongeveer 1870 na Suid-Afrika ingevoer. 'n Suid-Afrikaanse stamboek is in 1906 opgerig. Teen 1930 was daar 4 000 geregistreerde diere. Die skaap is gekruis met plaaslike rasse en is ook verbeter deur dit te kruis met onder andere dorset, wat nou dorper genoem word. In die vyftigerjare is daar na raming twee miljoen swartkoppersies in Suid-Afrika, en hulle is ook bekendgestel in Namibië, Kenia, Tanzanië, Ethiopië en Ghana. Sedertdien word dit vir kruistelingdoeleindes na die Karibiese streek, Sentraal- en Suid-Amerika uitgevoer. 

## Verwysings 
## Eksterne skakels
Awadhi

**Awadhi** (अवधी, 𑂃𑂫𑂡𑂲, [əʋ.d̪ʱiː]) is 'n Indo-Ariese taal wat deur sowat 3,8 miljoen mense in Noord-Indië en Nepal gepraat word. Dit word hoofsaaklik in die Indiese deelstate Uttar Pradesh se Awadh-streek en in die aangrensende Nepalese Terai-streek gepraat. Awadhi word veral in Devanagari geskryf, 'n Brahmi-skrif uit die Indiese skriffamilie, maar soms ook in Nastaliq, 'n Perso-Arabiese skrif; in die verlede is ook die Kaithi-skrif gebruik.

[duimnael|links|Die woord "Awadhi" in Kaithi- (bo) en [Devanagari-skrif (onder)]]
Alhoewel Awadhi oor 'n lang letterkundige tradisie beskik, word dit deur die Indiese regering as 'n Hindi-dialek beskou. Die Awadhi-letterkunde word dan as 'n deel van die Hindi-letterkunde beskou. Awadhi is in elk geval nou verwant aan Hindi, Oerdoe en Fidjiaanse Hindi. Karibiese Hindoestani én Fidjiaanse Hindi het uit beide Awadhi en Bhojpuri ontwikkel. Fidjiaanse Hindi dien saam met Engels en Fidjiaans as ampstale van die eilandnasie Fidji. Aangesien alle inheemse moedertale van Nepal as nasionale tale erken word, dien Awadhi as een van Nepal se baie nasionale tale.

As gevolg van die verskeping van werkers uit die destydse Brits-Indië word Awadhi ook in die Karibiese gebied gepraat. Dit word ook deur Indiese Suid-Afrikaners gebesig.

Die bekende *Ramtjaritmanas*-epos van die Indiese skrywer Toelsidas is in Awadhi geskryf.

## Verwysings 
## Eksterne skakels
Waaieraalwyn

Die **waaieraalwyn** (*Kumara plicatilis*), voorheen *Aloe plicatilis*, is 'n boom wat hoort tot die aalwynfamilie *Asphodelaceae* en blom vanaf Augustus tot Oktober. Die boom is endemies aan die Wes-Kaap en kom voor in Franschhoekberg tot by die Elandskloof in die noorde. Die blomme is skarlaken van kleur en die boom word tot 5&nbsp;m hoog.

Die boom se FSA-nommer is 29.6. In Engels staan die plant bekend as die *Franschhoek aloe*.

## Galery 

Gardenology-IMG 5110 hunt10mar.jpg
Aloe plicatilis Montjuic 2.JPG
Aloe plicatilis V.jpg
Aloe plicatilis-IMG 0670.JPG

## Sien ook 
* Lys van aalwynspesies
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantZAfrica
* Plants of the World Online
* *Fotogids tot die Veldblomme van Suid-Afrika*, John Manning, Briza Publikasies, 

## Eksterne skakels
Rysblommetjie

Die **Rysblommetjie ** (*Wurmbea stricta*) is 'n meerjarige, blomdraende plant wat deel is van die *Colchicaceae* familie en word ook beskou as deel van die fynbos. Dit plant is endemies aan die Wes-Kaap en Noord-Kaap. Die naam *stricta* beteken baie reguit en verwys na die stingels. Die plant word 20 tot 40&nbsp;cm hoog en die blommetjies is pienk. Die plant groei in vleie en poele. In Engels staan die plant bekend as die *Greater waterphlox*.

## Galery 

Wurmbea Cape.jpg
Wurmbea stricta 0114.jpg
Wurmbea stricta 0151.jpg
Wurmbea stricta 0159.jpg

## Bronne 
* Plants of the World Online
* REDLIST Sanbi
* PlantZAfrica
* *Fotogids tot die Veldblomme van Suid-Afrika*, John Manning, Briza Publikasies, 

## Eksterne skakels
Motitsirivier

Die **Motitsirivier** is 'n spruit wat tussen Hazyview en Bosbokrand in Mpumalanga, Suid-Afrika vloei. Sy monding is wes van die Krugerwildtuin aan die regterbank van die Mariterivier.

## Monding 
* 

## Eksterne skakel 
* Google-kaart van die Motitsi se monding by Geonames.org (cc-by)

## Verwysings
Pearson se aalwyn

**Pearson se aalwyn** (*Aloe pearsonii*) is 'n struik wat hoort tot die aalwynfamilie *Asphodelaceae* en blom regdeur die jaar, maar veral in Januarie en Februarie. Die blomme is dofblouerig van kleur en word rooi in tye van droogte. Die struik word tot 2&nbsp;m hoog. In Engels staan die plant as ''Pearson's aloe'' bekend.

## Habitat en bewaringstatus 
Die struik is inheems aan die Noord-Kaap en suidelike Namibië, en word in die Richtersveld weerskante van die Oranjerivier aangetref. Daar is 'n groot populasie by Helskloof. 

Die status van *Aloe pearsonii* word as "minste kommer" op die Suid-Afrikaanse Nasionale Biodiversiteitsinstituut se Rooilys van Suid-Afrikaanse plante aangedui.

## Galery 

Aloe pearsonii Richtersveld Namibia 2.jpg
Aloe pearsonii seedling - SA.jpg
Aloe pearsonii.JPG
Aloe pearsonii - Endangered Namibian Aloe.jpg

## Sien ook 
* Lys van aalwynspesies

## Bronnelys 
* Sanbi se rooilys
* Pearson se aalwyn op PlantZAfrica.com
* Manning, John: *Fotogids tot die Veldblomme van Suid-Afrika*. Briza Publikasies. 
* Plants of the World Online

## Verwysings
Mhlambanyathi (lat -24,99, long 31,62)

::*Vir ander riviere met dieselfde naam, sien die dubbelsinnigheidsbladsy by Mhlambanyathi.*

Die **Mhlambanyathirivier** is 'n kort riviertjie wat in die suide van die Krugerwildtuin, in Mpumalanga, Suid-Afrika vloei. Dit ontspring sowat 9&nbsp;km suid van Skukuza, en vloei noordwaarts. Die monding is aan die suide- of regteroewer van die Sabierivier, 3 km oos van Skukuza geleë, waar dit deur die H4-1-toeristepad oorgesteek word.
[duimnael|links|[Natalse fisante met hul kroos deursoek die spruitbedding]]

## Monding 
* 

## Eksterne skakel 
* Google-kaart van die Mhlambanyathirivier se monding by Geonames.org (cc-by)

## Verwysings
N'watindlopfuspruit

__NOTOC__

Die '''N'watindlopfu-** of **Olifantspruit''' is 'n spruit wat in die suide van die Krugerwildtuin, in Mpumalanga, Suid-Afrika vloei. Die spruit se Tsonga beteken "plek van die grootvoete", en dit is moontlik aan die boesmantekeninge van olifante teen 'n nabye granietkoppie te danke.

Die spruit vloei sowat 20&nbsp;km suidwaarts oor 'n granietsubstraat. Omtrent 17&nbsp;km oos van Skukuza mond dit aan die noordoewer van die Sabierivier uit. By die monding word dit deur die Salitje-grondpad (S30) oorgesteek, en verder stroomop by die Olifants- en N'watindlopfu-watergate, deur die H1-2-teerpad. Naby Olifantswatergat is ook die Mantimahledam in die Manzimahle-sytak geleë.

## Galery

Night drive sunset (196143558).jpg|Noordwaartse gesig op die Mantimahledam
Lions (Panthera leo) - 10 cubs nursery ... (31048875726).jpg|Leeuwelpe ontspan by N'watindlopfu-watergat

## Monding 
* 

## Eksterne skakel 
* Google-kaart van die N'watindlopfu se monding by Geonames.org (cc-by)

## Verwysings
Nwatinwambuspruit

Die **Nwatinwambuspruit** is 'n spruit wat in die suide van die Krugerwildtuin, in Mpumalanga, Suid-Afrika vloei. Sy monding is aan die suidoewer van die Sabierivier, tussen Skukuza en Onder-Sabie (H4-1 teerpad). N’wambu is die Tsonga-woord vir die laeveldmelkbessie, en n'watin'wambu sou "plek van die melkbessie" (vrug) beteken. 

260px|duimnael|links|Stroomversnelling oor 'n granietversperring langs die H4-1 toeristeroete
## Monding 
* 

## Eksterne skakel 
* Google-kaart van die Nwatinwambu se monding by Geonames.org (cc-by)

## Verwysing
Robin Cook

**Robert Brian** "**Robin**" **Cook** (gebore 4 Mei 1940) is 'n Amerikaanse dokter en romanskrywer wat skryf oor medisyne en onderwerpre wat openbare gesondheid beïnvloed.

Hy is veral bekend vir die kombinasie van mediese onderwerpe met die riller-genre. Baie van sy boeke is topverkopers op die *New York Times*-topverkoperlys. Verskeie van sy boeke verskyn ook in ''Reader's Digest*. Sy boeke het wêreldwyd bykans 400 miljoen eksemplare verkoop.

## Vroeë lewe en loopbaan 
Cook is in Brooklyn, New York, gebore en het in Woodside, Queens, New York, grootgeword. Op die ouderdom van agt het sy gesin verhuis na Leonia, New Jersey. Hy studeer aan die Wesleyan University en Columbia University College of Physicians and Surgeons en voltooi sy nagraadse mediese opleiding by Harvard-universiteit. 

## Skrywer 
Sy eerste roman, *The Year of the Intern'' was 'n mislukking, maar Cook het topverkopers begin bestudeer. Hy het die idee vir *Coma*, oor die onwettige verskaffing van organe, in 1975 bedink. In Maart 1977 het die roman se paperback-regte vir VS$ 800,000 verkoop. Dit is gevolg deur die Egiptologie- riller *Sphinx* in 1979 en 'n mediese riller, *Brain*, in 1981.  Cook besluit toe dat hy verkies om oor geneeskunde te skryf.

Cook se romans kombineer mediese feite met fantasie. Sy mediese rillers is deels ontwerp om die publiek bewus te maak van die tegnologiese moontlikhede van moderne geneeskunde sowel as die sosio-etiese probleme wat daarmee gepaard gaan. Cook sê hy het verkies om rillers te skryf omdat die forum hom 'n geleentheid gee om die publiek te interesseer in dinge oor medisyne waarvan hulle blykbaar nie weet nie. Ek glo dat my boeke mense iets kan leer.

Baie van sy romans handel oor hospitale (fiktief en nie-fiktief) in Boston, wat moontlik te make het met die feit dat hy sy nagraadse opleiding aan Harvard ondergaan het en 'n koshuis in Boston of in New York gehad het.

## Bilbiografie 
* *Year of the Intern* (1972), 
* *Coma* (1977), 
* *Sphinx* (1979), 
* *Brain* (1980), 
* *Fever* (1982), 
* *Godplayer* (1983), 
* *Mindbend* (1985), 
* *Outbreak* (1987), 
* *Mortal Fear* (1988), 
* *Mutation* (1989), 
* *Harmful Intent* (1990), 
* *Vital Signs* (1991), 
* *Terminal* (1993), 
* *Fatal Cure* (1993), 
* *Acceptable Risk* (1995), 
* *Invasion* (1997), 
* *Toxin* (1998), 
* *Abduction* (2000), 
* *Shock* (2001), 
* *Seizure* (2003), 
* *Death Benefit* (2011), 
* *Nano* (2013), 
* *Cell* (2014), 
* *Host* (2015), 
* *Charlatans* (2017), 
* *Viral* (2021), 
* *Bellevue* (2024), 

;*Jack Stapleton and Laurie Montgomery series*
* *Blindsight* (1992), 
* *Contagion* (1995), 
* *Chromosome 6* (1997), 
* *Vector* (1999), 
* *Marker* (2005), 
* *Crisis* (2006), 
* *Critical* (2007), 
* *Foreign Body* (2008), 
* *Intervention* (2009), 
* *Cure* (2010), 
* *Pandemic* (2018), 
* *Genesis* (2019), 
* *Night Shift* (2022), 
* *Manner of Death* (2023), 

## Verwysings
Rooikatstert

Die **rooikatstert** (*Bulbinella latifolia doleritica*) is 'n struik wat hoort tot die aalwynfamilie *Asphodelaceae* en blom vanaf Augustus tot Oktober. Die spesie is endemies aan die Noord-Kaap en kom voor by Nieuwoudtville. Die blomme is oranje van kleur en die struik word tot 1&nbsp;m hoog.

In Engels staan die plant bekend as die *Broad-leaved bulbinella*.

## Bronnelys 
* Sanbi se rooilys
* op PlantZAfrica.com
* Manning, John: *Fotogids tot die Veldblomme van Suid-Afrika*. Briza Publikasies. 
* Plants of the World Online

## Sien ook 
* Lys van aalwynspesies
* Alfabetiese lys van Suid-Afrikaanse bome

## Eksterne skakels
Laura Kelly

**Laura Kelly** (gebore 24 Januarie 1950) is 'n Amerikaanse politikus wat sedert 2019 as die 48ste goewerneur van Kansas dien. Sy is 'n lid van die Demokratiese Party en het die 18de distrik van die Kansas Senaat vanaf 2005 tot 2019 verteenwoordig. Sy het in 2017 aangekondig dat sy 'n kandidaat vir goewerneur is. Kelly het die Republikeinse kandidaat, Kris Kobach, in die 2018-verkiesing verslaan.
## Vroeë lewe en opvoeding
Kelly is in New York gebore in 'n militêre gesin wat gereeld verhuis het en dikwels oorsee gestasioneer was. Sy het aan Bradley Universiteit studeer en 'n Baccalaureus scientiae (BS) in sielkunde behaal. Sy het daarna aan die Universiteit van Indiana Bloomington studeer en 'n meestersgraad in die wetenskap van terapeutiese ontspanning verwerf. Kelly was die uitvoerende direkteur van die Kansas Ontspannings- en Parkevereniging.

## Vroeë politieke loopbaan
Kelly is in November 2004 tot die senaat van Kansas verkies. Sy is eers later as die minderheidsweep aangewys.In 2007 is sy gevra om as die Rangordende minderheidslid van die Kansas *Ways and Means*-komitee te dien.

Van die belangrikste bydraers tot Kelly se 2008-veldtog was die Senaat-demokrate van Kansas, die Demokratiese Senatore-Veldtogkomitee van Kansas, die Amerikaanse Onderwysersfederasie (AFT), Astrazeneca, die Kansas Nasionale Onderwysvereniging (KNEA), die Kansas Trial Lawyers Association, en haarself.

Aan die einde van 2009 het Kelly dit oorweeg om as lid vir Kansas se 2de kongresdistrik te staan. Gedurende die wetgewende sessie van 2011–2012 het sy as die assistent-minderheidsleier van die Senaat gedien.

## Goewerneur (2019–hede)
### Veldtog
duimnael|links|Kelly by 'n byeenkoms in Junie 2018|150px
[duimnael|Kelly in 'n vergadering saam met Amerikaanse president [Donald Trump in Mei 2020]]
Op 15 Desember 2017 het Kelly aangekondig dat sy as kandidaat vir goewerneur staan. In die Demokratiese voorverkiesing het sy teen die voormalige burgemeester van Wichita Carl Brewer en Josh Svaty, voormalige sekretaris van landbou in Kansas, te staan ​​gekom.

Op 24 Mei 2018 het Kelly vir Lynn Rogers as haar keuse vir luitenant-goewerneur aangekondig.  Op 7 Augustus het sy vir Brewer en Svaty verslaan nadat sy 51,5% van die stemme in die voorverkiesing ontvang het. Kelly het die Republikeinse kandidaat Kris Kobach in die algemene verkiesing met net 47,8% van die stemme verslaan.
### Ampstermyn
Kelly is op 14 Januarie 2019 as die 48ste goewerneur ingehuldig. Sy het vir Jeff Colyer opgevolg en is die eerste Demokraat om die amp sedert 2011 te beklee.

## Persoonlike lewe
Kelly is sedert 1979 met Ted Daughety getroud. Hulle het in 1986 na Topeka verhuis. Die egpaar het twee volwasse dogters, Kathleen en Molly Daughety. Kelly is 'n Katoliek.

## Verwysings
## Eksterne skakels
*Laura Kelly veldtog-webtuiste
*Project Vote Smart - Senator Laura Kelly (KS) profiel
Mark Gordon

**Mark Gordon** (gebore 14 Maart 1957) is 'n Amerikaanse politikus. Hy is op 7 Januarie 2019 as die 33ste goewerneur van Wyoming ingehuldig. Hy het vanaf 2012 tot 2019 as die staatstesourier gedien. Gordon is 'n Republikein.

## Politieke loopbaan 
duimnael|links|Gordon tydens 'n debat in Oktober 2018
In 2008 was Gordon 'n kandidaat vir die Amerikaanse Huis van Verteenwoordigers. Sy mede-Republikein Cynthia Lummis het vir Gordon in die voorverkiesing verslaan en die algemene verkiesing in November 2008 gewen.

Goewerneur Matt Mead het op 26 Oktober 2012 vir Gordon as tesourier aangewys nadat Joseph Meyer oorlede is. Regter William Hill het vir hom op 1 November 2012 ingesweer. Gordon is in 2014 tot sy eerste volle termyn verkies.

Gordon het in die 2018-verkiesing vir die pos van goewerneur gestaan en die algemene verkiesing gewen nadat hy sy opponent Mary Throne van die Demokratiese Party met 67% van die stemme verslaan het. Hy is op 7 Januarie 2019 ingehuldig.

## Verwysings 
## Eksterne skakels 
*  Mark Gordon. *Ballotpedia*
*  Governor Mark Gordon – State of Wyoming
*  Governor Mark Gordon – Wyoming Business Council
George Floyd

thumb

**George Perry Floyd jr.** (14 Oktober 1973 – 25 Mei 2020) was 'n Afro-Amerikaanse man wat in 2020 bekendheid verwerf het nadat hy in Minneapolis, Minnesota, deur 'n wit polisieman vermoor is. Hy is in hegtenis geneem  omdat 'n winkelklerk vermoed het hy het op 25 Mei 2020 'n vervalste $20-noot gebruik. 

Derek Chauvin, een van die polisiemanne wat op die toneel aangekom het, het nege minute lank op Floyd se nek gekniel en hom versmoor. 

Sy dood het wêreldwye betogings teen polisiegeweld teen swart mense ontlok. Sy laaste woorde, "Ek kan nie asem kry nie,"  het 'n slagwoord in die betogings geword.

## Lewe
Floyd het in Houston, Texas grootgeword. Hy speel Amerikaanse voetbal en basketbal deur sy hele skool- en kollegeloopbane. Hy was 'n ambagsman sowel as 'n hip-hop-kunstenaar en 'n mentor in sy religieuse gemeenskap. Hy word tussen 1997 en 2005 aan agt misdade skuldig bevind; in 2009 aanvaar hy 'n pleitooreenkoms vir 'n gewapende rooftog in 2007 en dien vier jaar gevangenisstraf uit.

Hy verhuis in 2014 na Minneapolis, Minnesota en werk as 'n trokdrywer en uitsmyter. In 2020 verloor hy tydens die Covid-19-pandemie sy werk as veiligheidswag. Hy sterf tydens sy arrestasie vir die vermeende gebruik van vervalste banknote om sigarette te koop. Derek Chauvin, 'n wit polisieman, het nege minute lank op Floyd se nek gekniel.

## Verwysings 
## Eksterne skakels
Kanniedood (aalwyn)

*Hierdie aalwyn moet nie verwar word met die genus *Commiphora* wat ook as die kanniedood bekend staan nie.*

Die **Kanniedood** (*Gonialoe variegata*) is 'n boom wat tot die aalwynfamilie *Asphodelaceae* hoort en vanaf Julie tot Augustus blom. In Engels staan die boom bekend as die *partridge breast aloe*. Die word ook die *bontaalwyn* genoem. Die plant was voorheen as *Aloe variegata* geklassifiseer.

## Verspreiding 
Die boom is inheems aan die Wes-, Oos-, Noord-Kaap, Vrystaat en ook suidelike Namibië, en sy bewaringstatus word as nie-bedreig aangegee. 

Die blomme is pienk tot rooi. Die boom word tot 50&nbsp;cm hoog.

## Galery 

Aloe variegata (4508513277).jpg
Aloe variegata 2.jpg
Aloe variegata flower.jpg
Aloe variegata0.jpg

## Sien ook 
* Lys van aalwynspesies

## Bronnelys 
* Sanbi se rooilys
* PlantZAfrica.com
* Plants of the World Online
* Manning, John, *Fotogids tot die Veldblomme van Suid-Afrika*. Briza Publikasies. 

## Eksterne skakels
Cave canem

duimnael|Die mosaïekwerk as trekpleister vir toeriste.
duimnael|'n Soortgelyke *cave canem*, maar sonder die bewoording. Dit word as museumstuk bewaar in die *Museo archeologico nazionale di Napoli*
***Cave canem*** is 'n gebiedende Latynse uitdrukking wat letterlik beteken "pasop vir die hond".

## Oorsprong en interpretasie 
### Pompeii 
[duimnael|*[Cave canem, prisonnier de guerre à Rome*, Musée Georges-Garret, Vesoul.]]
Hierdie waarskuwing word onder die puin van die begraafde stad Pompeii tydens argeologiese opgrawing in die sogenaamde "huis van die tragiese digter" herontdek.

Op die mosaïekvloer van die voorhof (*vestibule*) is die inskripsie in hoofletters gepak, met daarnaas die uitbeelding van 'n kettinghond. Die doel daarvan was nie alleen om besoekers vroegtydig te waarsku nie, maar veral om indringers van die straat se kant in hul spoor te laat trap.

Vir die Romeine was hierdie blykbaar 'n algemene gesig op hul drumpel. Soortgelyke mosaïekwerk met die waghond is dwarsoor Pompeii ontdek, maar nie noodwendig met die inskripsie by nie. Petronius, die Latynse skrywer van die 1ste eeu, verwys ook daarna in hoofstuk 29 van sy roman *Satyricon*:

### Middeleeue 
duimnael|Reg voor die ingang van die Château d'If van Alexandre Dumas, te Port-Marly.
*Cave canem* was in die Middeleeue ook een van die slagspreuke van die seemanne van Saint-Malo, 'n knipoog na die waghonde wat snags losgelaat is om die stad te bewaak. Wanneer die Malouïese skepe tot die stryd gedwonge was, wapper op die strydvlag die einste dogge met strydlus en bytlus; 'n laaste *cave canem* voor die bloed spat.

### 19de eeu 
Jean-Léon Gérôme maak in 1881 'n skildery met as titel: *Cave canem, prisonnier de guerre à Rome*  (Cave canem, krygsgevangene in Rome)

### Château d'If van Alexandre Dumas 
Die studeerkamer van Alexandre Dumas, bekend as die Château d'If, is 'n klein neogotiese kasteel wat op 'n klein eilandjie opgerig is sommer op die terrein van die Château de Monte-Cristo, geleë in Port-Marly. Nou reg voor hierdie studeerkamer is 'n standbeeld staangemaak van 'n hond in sy hok, met die opskrif: *Cave canem*.

## Wetenswaardig 
Volgens die Afrikaanse taalkundige, Louis Eksteen, en die WAT, het die imperatief *cave* van *cave canem* ook die Afrikaanse slêngtaal via Engelse uitspraak van Latyn beïnvloed, betreffende die woorde "kywie hou/staan":

## Verwysings 
## Eksterne skakels